Imtella' Ġunju 14, 2020 - Aġġornata 14 Ta' Ġunju, 2020 11:31am Uħud miċ-ċirkwieti Ewropej li se jkunu qed jorganizzaw il-Grand Prix's mingħajr partitarji f'dan l-istaġun se jkunu qed jingħataw sena estensjoni tal-kuntratt. Din l-aħbar ħabruha l-Formula 1 stess u qalu li dan se jsir biex jikkumpensa għal din is-sena fejn l-avvenimenti se jsiru kollha mingħajr partitarji. L-organizzaturi tal-Grand Prix's tal-Ungerija, l-Italja, u l-Belġju huma żgur tlieta minn dawk li se jibbenifikaw minn din l-offerta. Il-Formula 1 għal dan l-istaġun se ssir fuq tmien ċirkwieti bl-ewwel tappa tkun fl-Awstrija fil-5 ta' Lulju.